EGCO กำไรปี 58 ลดลง 43% จากอัตราแลกเปลี่ยน โบรกฯมองไม่กระทบปันผล
EGCO เผยกำไรปี 58 ร่วง 43% หลังได้รับผลกระทบจากอัตราแลกเปลี่ยน โบรกฯมองไม่กระทบปันผล 4%
20 ก.พ. 2559

บริษัท บริษัท ผลิตไฟฟ้า จำกัด (มหาชน) หรือ EGCO รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 4.32 พันล้านบาท หรือมีกำไรสุทธิ 8.20 บาทต่อหุ้น ลดลง 43.67% จากช่วงเดียวกันของปีก่อนที่มีกำไรสุทธิ 7.67 พันล้านบาท หรือมีกำไรสุทธิ 14.56 บาทต่อหุ้น โดยกำไรปี 58 ที่ลดลงสาเหตุหลักมาจากผลกระทบจากอัตราแลกเปลี่ยน
ด้านบล.ฟิลลิป (ประเทศไทย) ระบุในบทวิเคราะห์ว่า EGCO ยังมีปันผลที่ยังน่าสนใจ คาดปี 58 และปี 59 มีเงินปันผลต่อหุ้นที่ 6.25 บาท และ 6.50 บาท ตามลำดับ คิดเป็น Dividend Yield ราว 4% คงคำแนะนำ “ซื้อ” ราคาเป้าหมาย 180 บาท/หุ้น สำหรับปี 58 หากไม่รวมผลกระทบจากอัตราแลกเปลี่ยนที่ไม่ได้มีผลต่อกระแสเงินสด บริษัทจะมีผลการดำเนินงานดีขึ้นเล็กน้อย เนื่องจากมีการบันทึกกำไรจากการขายหุ้นใน เอ็กคอมธารา กว่า 1 พันล้านบาทในไตรมาส 3/58